|  |
| --- |
| **КУПАЦ:** |
| /Назив здравствене установе/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  |
| Матични број: \_\_\_\_\_\_\_\_\_\_\_\_\_\_\_\_\_ |
| ПИБ: \_\_\_\_\_\_\_\_\_\_\_\_\_\_\_\_ |
| Број рачуна: \_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_ (Управе за трезор/банке)(у даљем тексту: Купац) |

|  |
| --- |
| **СНАБДЕВАЧ:** |
| Јавно предузеће „ЕПС Београд“, са седиштем у Београду, ул. Балканска бр,13, које заступа в.д. директора Милорад Грчић |
| Матични број: 20053658 |
| ПИБ: 103920327 |
| Број рачуна: 845-484849-65 који се води код Управе за трезор(у даљем тексту: (Снабдевач)Дана \_\_.\_\_.\_\_\_\_. године закључују |

**УГОВОР БР. \_\_\_\_\_\_\_\_\_\_\_\_\_\_\_\_\_ (ОБАВЕЗНО уписати сопствени број уговора)**

**УВОДНЕ НАПОМЕНЕ И КОНСТАТАЦИЈЕ**

Купац и Снабдевач у уводу констатују:

да је Републички фонд за здравствено осигурање спровео отворени поступак јавне набавке бр. 404-1-112/19-37 за набавку електричне енергије са балансном одговорношћу за период од 12 месеци, у име и за рачун здравствених установа, Републичког фонда за здравствено осигурање и Републичког фонда за пензијско и инвалидско осигурање, а ради закључења оквирног споразума,

да је Републички фонд за здравствено осигурање закључио оквирни споразум са Јавним предузећем „ЕПС Београд“, на основу Одлуке бр. 404-1-34/19-12 од 14.08.2019. године,

да се овај уговор о јавној набавци закључује у складу са оквирним споразумом бр. 65-1/19 од 30.08.2019. године.

* 1. На сва питања која нису уређена овим уговором, примењују се одредбе оквирног споразума из тачке 2. овог Уговора. Снабдевач и Купац дужни су да поштују одредбе оквирног споразума.

**ПРЕДМЕТ УГОВОРА**

**Члан 1.**

Предмет уговора је куповина и испорука електричне енергије са балансном одговорношћу у количинама и по динамици у складу са потребама Купца, а у свему према Техничкој спецификацији која је прилог Оквирног споразума бр. 65-1/19 од 30.08.2019. године (Прилог 1. Уговора), и понудом Снабдевача бр.18.01-411438/1-19 од 25.07.2019. године (Прилог 2.Уговора).

**ЦЕНА И УГОВОРЕНА ВРЕДНОСТ**

**Члан 2.**

Цена из овог Уговора је цена за једницу мере кWh наведена у оквирном споразуму бр. 65-1/19 од 30.08.2019. године и понуди Снабдевача бр. 18.01-411438/1-19 од 25.07.2019. године.

Јединична цена за кWh без ПДВ-а износи 7,16 (словима: седам динара и 16/100) динара.

Укупна вредност уговора без ПДВ-а износи \_\_\_\_\_\_\_\_\_\_\_\_\_\_\_ динара, (словима\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), ПДВ износи \_\_\_\_\_\_\_\_\_\_\_%, односно вредност са ПДВ-ом износи \_\_\_\_\_\_\_\_\_\_\_\_\_\_\_ динара (словима\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Уговорена јединична цена је фиксна за све време трајања уговора.

У вредност из става 3. овог члана уговора урачунати је укупна количина електричне енергије од \_\_\_\_\_\_\_\_\_\_\_\_\_\_\_\_\_\_\_\_\_ кWh (уписује се број потребних кWh), као и трошкови приступа и коришћења система за дистрибуцију односно пренос електричне енергије, трошкови посебне накнаде за подстицај повлашћених произвођача, акцизе на електричну енергију, евентуални други порези, доприноси, додаци и накнаде које одређују надлежне државне институције, а који се на темељу позитивно-правних прописа који регулишу испоруку електричне енергије зарачунавају кроз рачун за електричну енергију.

 **УСЛОВИ И РОК ПЛАЋАЊА**

 **Члан 3.**

Купац плаћа утрошену количину електричне енергије по јединичној цени из члана 2. став 2., као и остале трошкове из члана 2. став 5., и то за испоручене количине електричне енергије која се финансира из других извора за које Купац нема закључен уговор о пружању и финансирању здравствене заштите из обавезног здравственог осигурања са Фондом, уплатом на текући рачун Снабдевача 845-484849-65 код Управе за трезор, најкасније у року од 45 дана од дана испостављања рачуна.

Фонд, у име и за рачун Купца, плаћа утрошену количину електричне енергије по јединичној цени из члана 2. став 2., као и остале трошкове из члана 2. став 5., и то за испоручене количине електричне енергије на основу података Купца о висини доспеле обавезе по испостављеној фактури Снабдевача, у износу који се односи на капацитете Купца намењене пружању уговорене здравствене заштите, за лечење осигураних лица Фонда, уплатом на текући рачун Снабдевача 845-484849-65 код Управе за трезор, најкасније у року од 45 дана од дана испостављања рачуна Купцу.

Трошкове из члана 2. став 5. Снабдевач ће, у оквиру рачуна уз таксативно навођење, фактурисати Купцу, на основу обрачунских величина за места примопредаје Купца.

Купац и Фонд ће трошкове из члана 2. став 5. плаћати до износа наведеног у члану 2 став 3. овог уговора.

Обавезе преузете уговором које доспевају у наредној буџетској години (2020.), биће реализоване највише до износа средстава која ће бити одобрена усвајањем финансијског плана за ту буџетску годину (2020.).

**ИСПОРУКА, КОЛИЧИНА И КВАЛИТЕТ ЕЛЕКТРИЧНЕ ЕНЕРГИЈЕ**

**Члан 4.**

Уговорне стране обавезу испоруке и продаје, односно преузимања и плаћања електричне енергије извршиће према следећем:

- Врста продаје: потпуно снабдевање електричном енергијом са балансном одговорношћу

- Количина енергије: на основу остварене потрошње Купцана местима испоруке током периода снабдевања;

Снабдевач се обавезује да испоручи електричну енергију у складу са Правилима о раду тржишта електричне Правилима о раду тржишта електричне енергије (''Сл. гласник РС'' бр. 101/16), Правилима о раду дистрибутивног система, на која сагласност даје Агенција за енергетику, Уредбом о условима испоруке и снабдевања електричном енергијом (''Сл. гласник РС'' бр. 63/13 и 91/2018), односно у складу са свим важећим законским и подзаконским прописима који регулишу испоруку и снабдевање електричном енергијом.

Место испоруке су обрачунска мерна места Купца прикључена на дистрибутивни систем наведена у Прилогу 3 овог уговора.

**Снабдевач је дужан да одмах по потписивању уговора закључи:**

**- Уговор о приступу систему са оператором система на који је објекат крајњег купца прикључен и**

**- Уговор којим преузима балансну одговорност за места примопредаје крајњег купца.**

**УГОВОРНА КАЗНА**

**Члан 5.**

Снабдевач је дужан да у случају појаве техничких или других сметњи у испоруци енергије, чији узрок није на објекту Купца, исте отклони у року од 24 часа, а најдуже два дана од дана пријема обавештења о сметњи.

Сметњама у испоруци електричне енергије у смислу става 1. овог члана не сматрају се прекиди у испоруци електричне енергије настали услед примене мера које се предузимају у случају опште несташице, штедње и рационалне потрошње електричне енергије као и у случају поремећаја рада електроенергетског система и радова на одржавању и проширењу електроенергетског система.

У случају кашњења у отклањању сметњи из става 1. овог члана, Снабдевач ће бити дужан да на име уговорне казне плати Купцу износ од 0,2% од укупно уговорене вредности без ПДВ-а, за сваки дан закашњења, уколико касни својом кривицом, с тим да укупан износ уговорне казне не може прећи 5% укупно уговорене вредности без ПДВ-а.

Ако штета, која је настала услед кашњења прелази износ уговорне казне, Купац може да тражи накнаду стварне штете.

**ВИША СИЛА**

**Члан 6.**

Уговорне стране могу бити ослобођене одговорности у одређеним случајевима који су наступили независно од њихове воље.

Уколико после закључења уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране код које је наступила околност више силе. Вишом силом могу се сматрати поплаве, транспортне несреће, земљотреси, пожари, политичка збивања (рат, нереди већег обима, штрајкови), императивне одлуке власти (забране промета увоза и извоза), и други случајеви, који су законом утврђени као виша сила.

Уговорна страна код које је наступила околност више силе, одмах ће у писаној форми у року од 24 (двадесетчетири) часа обавестити другу страну о настанку непредвиђених околности и доставити одговарајуће доказе.

**СПОРОВИ**

**Члан 7.**

Уговорне стране ће све евентуалне спорове који произилазе или су у вези са овим уговором решавати споразумно мирним путем.

Уколико споразумно – вансудско решење није могуће, уговорне стране су сагласне да ће решавање спора поверити Привредном суду у Београду.

**РАСКИД УГОВОРА**

**Члан 8.**

Уговор се може раскинути са отказним роком од 15 дана од дана достављања писменог обавештења о отказу другој уговорној страни.

Купац има право једностраног раскида овог уговора у свако доба и без отказног рока, уколико Снабдевач не извршава уговорене обавезе на уговорени начин, о чему ће писмено обавестити Снабдевача.

**ИЗМЕНЕ И ДОПУНЕ**

**Члан 9.**

 Измене и допуне уговора могуће су у случају да код уговорних страна настану промене пословног имена односно промене назива и статусне промене.

 Измене и допуне уговора могуће су у случајевима када код Купца наступе промене које захтевају искључење мерног места из Прилога 3 овог уговора или укључење новог мерног места, услед промене власништва, промене у вези са правом коришћења и евентуалним другим променама које настану после закључења уговора, а које захтевају промену података о мерним местима.

 Услед отказа односно искључења са система на једном мерном месту, уговор престаје да се примењује само за то мерно место.

 У случају настанка промена наведених у ставу 1. и 2. овог члана, уговорна страна код које је наступила промена ће писменим путем обавестити другу страну у року од 15 дана од дана наступања промена.

 Измене и допуне текста овог уговора могуће су само уз пристанак обе уговорне стране, у писаном облику, као и уз писану сагласност Републичког фонда за здравствено осигурање.

**ВАЖЕЊЕ УГОВОРА**

**Члан 10.**

 Овај уговор важи до утрошка средстава наведених у члану 2. став 3. овог уговора, а најдуже годину дана од дана закључења.

 Уговор почиње да се примењује почев од 01.10.2019. године.

**ЗАВРШНЕ ОДРЕДБЕ**

**Члан 11.**

На све што није предвиђено/регулисано овим уговором, примењиваће се одредбе Закона о енергетици („Сл. гласник РС“ број: 145/14 и 95/18 - др.закон), Уредбе о условима испоруке електричне енергије (''Сл. гласник РС'' бр. 63/13 и 91/18) и других важећих законских и подзаконских прописа који регулишу испоруку електричне енергије.

**Члан 12.**

Овај уговор сачињен је у 4 (четири) примерка, од којих се свакој уговорној страни уручују по 2 (два) примерка.

Саставни део овог уговора су и његови прилози, како следи:

Прилог бр.1 – Оквирни споразум бр. 65-1/19 од 30.08.2019. године;

Прилог бр.2 – Понуда Снабдевача бр.18.01-411438/1-19 од 25.07.2019. године;

 Прилог бр.3 – Списак мерних места Купца \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (уписати назив Купца).

 **Купац Снабдевач**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**